
  O autorovi:


  


  Jana Matejíčková (1961) je novinárka so zameraním na popularizáciu vedy a techniky. Už na strednej škole písala pre časopis Elektrón, neskôr pre Technické noviny. Po vysokej škole a po dlhej rodičovskej dovolenke (5 detí) pôsobila v redakcii detského časopisu Fifík. Desať rokov bola šéfredaktorkou časopisu Quark. Momentálne je stále aktívna v redakcii časopisu Nextech (bývalé PC Revue) zameraného na nové technológie.

  Predslov


  


  Ak chceme rozumieť mladým či deťom, ak snimi chceme vedieť hovoriť abyť im nablízku, musíme najprv pochopiť svet, vktorom žijú. Nie je to ten istý svet, vakom sme vyrastali my. Je rýchlejší, hlučnejší, prepojenejší ačasto aj osamelejší. Pre každého znás je dôležité sa sním zoznámiť, aby sme si mohli navzájom porozumieť.


  Táto knižka vám pomôže pochopiť, prečo vaše deti, netere, synovci či vnúčatá rozmýšľajú inak, čo ich trápi, čo ich priťahuje, ako funguje ich svet technológií, umelej inteligencie austavičného tlaku. Zároveň ukazuje, kde vtom všetkom zostáva priestor pre rodinu, vzťahy, priateľstvá, hodnoty, vieru či ľudský kontakt.


  


  


  [image: istockphoto_Uvod.jpg]


  


  Úvod


  


  


  Ak máme pocit, že dnešné deti amladí hovoria iným jazykom, možno máme pravdu. Lenže ten jazyk nie je horší, je nový, iný, pre dospelých možno niekedy nezrozumiteľný. Nejde pritom iba onové slová, skratky či anglické výrazy, ktoré sa objavujú vkomunikácii našich potomkov. Mladí často premýšľajú areagujú inak, inak vnímajú svet atomu prispôsobujú aj svoje vy­jadrovanie. Rodičia astarí rodičia neraz hovoria, že nechápu, prečo deti odpovedajú len jedným slovom, prečo píšu extrémne stručné správy, prečo namiesto viet používajú skratky (jj, ee, idk, idc) aemoji, alebo nerozumejú, čo mladých dokáže rozosmiať na krátkych videách, ktoré im samým nedávajú žiadny zmysel.



  


  Význam spomenutých skratiek


  


  jj – jo-jo (Áno/Jasnačka)


  ee – ee (citoslovce) (Nie)


  idk – I don't know (Neviem)


  idc – I don't care (Je mi to jedno)


  


  Tento pocit nie je nový – každá generácia mala svoj spôsob vyjadrovania aj svoj vlastný štýl. Psychológia tento jav vysvetľuje tak, že človek má tendenciu projektovať svoje súčasné hodnoty do svojej vlastnej minulosti. Keď bol mladý, pravdepodobne bol rovnako „drzý“, ale jeho pamäť túto časť vymazala anahradila ju obrazom „vzornej aposlušnej“ mládeže. Takmer vkaždej dobe starší verili, že ich generácia bola tou poslednou „poriadnou“. Tento jav psychológovia nazývajú „efekt pamätníka“, keď si selektívne pamätáme vlastnú poslušnosť aignorujeme vlastné mladícke chyby. Dnes je tu však jeden podstatný rozdiel – tempo aktuálnych spoločenských zmien je oveľa rýchlejšie, než sme mohli zaznamenať kedykoľvek predtým. Kým vminulosti sa spôsob života menil postupne počas viacerých desať­ročí, dnes dokáže nová technológia zmeniť každodenné správanie ľudí vpriebehu niekoľkých mesiacov. Pozrime sa na taký staroveký Egypt: hieroglyfy používali kňazi aučenci tisíce rokov. Všetko pokojne plynulo celé veky. Rovnaké symboly, rovnaké významy, rovnaké príbehy vytesané do kameňa. Dnes by sa mladí egyptskí pisári asi zbláznili – kým by symbol vytesali, jeho význam by už zastaral. Jazyk dnešných detí atínedžerov sa mení neuveriteľne rýchlo. Kým mali Egypťania tisícročia na to, aby si zvykli na jeden symbol (napríklad „boh Slnka“), dnešný rodič má niekedy len pár týždňov na to, aby pochopil, že 💀 už neznamená smrť, ale „tak veľmi sa smejem, až som mŕtvy“.


  


  


  Rýchlosťou blesku


  


  Ak máte pocit, že nerozumiete svojim deťom, synovcom aneteriam či vnúčatám, či svojim rodičom astarým rodičom, problém nie je vo vás ani vnich. Jednoducho ste nevyrastali vrovnakom svete.


  Dnešné deti žijú vjazyku, ktorý sa mení rýchlejšie než počasie, avprostredí, kde sa komunikácia odohráva vobrazoch, skratkách, meme asymboloch. (Meme je vpodstate moderný digitálny vtip, ktorý sa šíri internetom rýchlosťou blesku. Funguje podobne ako kedysi kreslené vtipy vnovinách, ale namiesto papiera využíva sociálne siete. Najčastejšie je to známy obrázok zfilmu alebo bežného života, doplnený okrátky vtipný text. Alebo je všeobecne známy text meme zasadený do vtipnej situácie amôže parodovať politikov či bežné situácie zo života.)


  Táto brožúra sa vám pokúsi pomôcť pochopiť, čo sa deje, čo bolo predtým, ako sa vtom nestratiť aako napriek všetkým rozdielom nájsť medzi generáciami spoločnú reč. Svet mladých je digitálny, rýchly aneustále prepojený. Starším generáciám môže vzájomné porozumenie priniesť radosť, energiu či inšpiráciu, nové nápady, humor acelkovo odlišný pohľad na svet. Uvidíme tiež, že to funguje aj opačne.

  Dnešní mladí


  


  


  Asi najviac ich charakterizuje to, že žijú paralelne: vreálnom svete aj vdigitálnom. Nedá sa to oddeliť. Svoju identitu si budujú najmä verejne, cez sociálne siete. Aj preto sú viac vystavení tlaku, porovnávaniu ineistote, no nie sú slabší, než predchádzajúce generácie. Sú však senzitívnejší, preťaženejší aodrážajú prostredie, vktorom sa pohybujú. Preto vzťahy, ktoré vytvárajú, pôsobia na staršiu generáciu inak. Mladí chcú blízkosť, no boja sa odmietnutia, keď chcú blízkosť získať, majú prob­lém ísť vo vzťahoch do hĺbky. Hoci veľa komunikujú, nie sú často skutočne otvorení svojmu partnerovi (nech je to ktokoľvek). Intenzívne hľadajú svoju hodnotu, svoje miesto aprijatie vrôznych skupinách (v rodine, škole, na tréningu alebo vpartii). Ak ich niekto hodnotí či porovnáva, reagujú značne citlivo. Citliví sú najmä na nespravodlivosť, utrpenie, falošnosť achcú, aby veci mali význam. Paradoxne by radi zmenili svet, no často nevedia začať sami so sebou.


  Čo ich najviac trápi? Online život prináša porovnávanie apocit: nestíham žiť, nie som dosť (dobrý, moderný, obľúbený, vtipný…). Potrebujú kontrolovať správy, svoje príspevky aodozvy na ne, príspevky kamarátov inepriateľov aodozvy na ne, nové príspevky na sociálnych sieťach apodobne, aby mohli byť stále vobraze. Aby vedeli, akú majú pozíciu vskupine, či im niečo zaujímavé neuteká, či sa niečo nedeje mimo nich. Tento strach, že niečo zmeškajú, sa nazýva FOMO (skratka zangličtiny Fear Of Missing Out). Ide opocit, že ostatní zažívajú niečo lepšie (zábavu, príležitosti), aoni nie sú pri tom. Je to vnútorný tlak na psychiku byť všade anezaostať za ostatnými. Atak trpia úzkosťou, pretlakom aztoho prameniacou únavou. Keďže tieto pocity nevedia alebo nechcú pomenovať, prejavuje sa to tým, že sú ironickí, uzatvorení či pasívni. Anekoncentrovaní.


  


  


  V online priestore


  


  Nevyhnutným dôsledkom je, že deti trávia priveľa času pri obrazovkách, najmä na sociálnych sieťach avonline hrách. Nie je zriedkavosť, že tam denne strávia tri hodiny aviac. Do online sveta vstupujú čoraz mladšie afungujú na viacerých platformách naraz. Ich digitálny deň je tak plynulý, prepojený aprakticky nepretržitý. Pri starších deťoch atínedžeroch (najmä vo veku 13 až 18 rokov) je to ešte intenzívnejšie – denný čas pri obrazovkách sa často pohybuje medzi 5 až 8 hodinami. Nejde pritom ojednu súvislú aktivitu, ale okombináciu sociálnych sietí, videí, hier austavičnej potreby „byť online“. Takéto správanie mladých vonline priestore je vsúčasnej dobe globálne, trendy sa šíria veľmi rýchlo, všetci chcú byť na tepe dňa. Stým prichádzajú aj negatívne javy. Výskumy potvrdili, že hoci sú deti online veľkú časť dňa, mnohé znich hovoria, že nedostali dostatočné usmernenie obezpečnom správaní na internete – ani doma, ani vškole. Keď sa stretnú sproblémom, najčastejšie sa obracajú na rodičov alebo kamarátov, zatiaľ čo učitelia či odborníci zostávajú skôr na okraji ich dôvery.

